system
Răspunde în limba română, în stilul Wikipedia, cat mai corect gramatical.
user
Îmi poți explica despre Comuna Islaz, Teleorman?
assistant
Islaz este o comună în județul Teleorman, Oltenia, România, formată din satele Islaz (reședința) și Moldoveni.

Geografie 
Comuna Islaz este așezată pe Dunăre, la gura de vărsare a Oltului, pe malul drept al acestuia, la cca. 10 km vest față de Turnu Măgurele. Pe Dunăre se găsește rezervația naturală Ostrovul Mare.

Apele de suprafață din apropierea Islazului sunt Dunărea, Oltul și Sâiul (fostă albie a Oltului, alimentată din pânza freatică).

Solul este parțial din cernoziom, parțial aluvial (în lunca Oltului și la Dunăre). Vegetația cuprinde culturi, pajiști secundare și, la Dunăre și Olt, zăvoaie și vegetație de luncă.

Temperaturi:
 media anuală: 11,5 °C
 media lunii iulie: 23,4 °C
 media lunii ianuarie: – 2,3 °C
 maxima absolută: 41,4 °C (17 august 1952)
 minima absolută: – 30 °C (24 ianuarie 1942)

Demografie 

Conform recensământului efectuat în 2021, populația comunei Islaz se ridică la 4.256 de locuitori, în scădere față de recensământul anterior din 2011, când fuseseră înregistrați 5.339 de locuitori. Majoritatea locuitorilor sunt români (87,97%). Din punct de vedere confesional, majoritatea locuitorilor sunt ortodocși (87,76%), iar pentru 11,89% nu se cunoaște apartenența confesională.

Politică și administrație 
Comuna Islaz este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Căi de comunicație 
Comuna este accesibilă pe DN54 Turnu Măgurele - Corabia.

Transportul în comun este asigurat de diferite linii de autobuze și microbuze, mai ales pe ruta Corabia-București.

Pe traseul Islaz—Turnu Măgurele circulă taxiuri colective cu traseu fix, cu orele de plecare în funcție de clienți.

Istorie 
Prima atestare documentară este din 9 iulie 1569.

În Dacia romană, pe locul Islazului de azi exista o așezare rurală și un tezaur de denari republicani romani. Așezarea era punctul cel mai sudic al liniei de apărare de pe malul Oltului -- limes Alutanus—pe care erau amplasate castre si alte elemente defensive. La Islaz s-a descoperit un castru de piatră și unul de pământ, amplasate în punctul "Racovița" și pe Insula Verdea, un ostrov al Dunării, acum distrus de fluviu. Acest castru roman este cunoscut și sub numele de "Cetatea Verdea" și avea dimensiunile de 340 x 120 m.

Islazul era amplasat pe drumul strategic Islaz - Romula (probabil Reșca de azi, Județul Olt).

La 9/21 iunie 1848, la Islaz a avut loc Adunarea populară care a aprobat Proclamația de la Islaz, adică programul Revoluției de la 1848, elaborat de Ion Heliade Rădulescu. Evenimentul marchează începutul revoluției burgheze în Țara Românească.

Până în 1950 localitatea a făcut parte din județul Romanați.

Monumente istorice 
 Biserica „Sf. Trei Ierarhi”, sat ISLAZ. Localizare: str. Popa Șapcă 362. Datare: 1853 - 1857
 Casa Toma Ghigeanu, sat ISLAZ. Localizare: str. Dunării 4 (spre Dunăre, la marginea satului). Datare: sf. secolului al XIX-lea
 Casa Dumitru Gorunescu, sat ISLAZ. Datare: mijlocul secolului al XIX-lea (În Lista Monumentelor Istorice numele de „Dumitru Găvănescu” privitor la această casă este greșit)
 Biserica „Sf. Ioan Botezătorul și Sf. Nicolae”, sat MOLDOVENI. Localizare: Str. Șoseaua Islazului 87, în centrul satului, lângă biserica nouă. Datare: 1837 (zidirea) -1845 (finalizarea picturii)
 Monumentul comemorativ al Adunării de la Islaz (1848), sat ISLAZ. Localizare: În centrul localității. Datare: 1969

Note

Vezi și 
 Rezervația naturală Ostrovul Mare
 Ostrovul Mare, Islaz

Bibliografie 
 Enciclopedia geografică a României, Editura Științifică și Enciclopedică, București 1980.
 Enciclopedia arheologiei și istoriei vechi a României, Editura Enciclopedică, București 1996.
 Academia Română, Istoria românilor, 4 vol., Editura Enciclopedică, București 2001.

Legături externe 
 30 iulie 2004: Islaz - Viticultura a disparut la Islaz, 30 iulie 2004, Adrian Mogos, Jurnalul Național
 30 iulie 2004: Islaz - Robi legati cu braul, 30 iulie 2004, Doru Cobuz, Jurnalul Național
 30 iulie 2004: Islaz - Islaz n-are inca primar, 30 iulie 2004, Sorin Anghel, Magda Colgiu, Jurnalul Național
 Islazul vazut prin ochii tineretii, 30 octombrie 2006, Gabriela Antoniu, Jurnalul Național

Islaz
Islaz